gl gl ast es gl gl gl gl gl gl gl gl gl gl gl gl gl gl gl gl ast gl gl gl gl gl gl gl gl gl gl gl gl gl gl gl gl es gl gl gl gl gl gl gl gl en ca pt gl gl gl en pt gl es
Villa Julia. San Miguel de Reinante. – Turismo Concello de Barreiros – Galego
GAL  |  ES  |  EN
GAL  |  ES  |  EN
Barreiros en 3 días
Mapas, folletos e guías
Villa Julia. San Miguel de Reinante.
O edificio indiano máis representativo de Barreiros. Villa Julia foi construída en 1926 tomando como inspiración o eclecticismo francés e, en menor medida, o art decó.
Trátase dun prototipo residencial alleo aos imperantes na contorna. De inspiración francesa, o seu elemento máis rechamante é a torre, símbolo de poder. Un elemento arquitectónico cuxo fin é ennobrecer e monumentalizar a casa indiana.
Na fachada principal sobresae o pórtico, sobre o que se asenta un balcón corrido que se transforma en azotea á altura do nivel baixocuberta.
No lateral destaca un fermoso miradoiro construído en formigón e con decoración xeométrica, inspirada no art decó, combinada con motivos vexetais.
A modo de curiosidade, coméntase que D. Alfonso Renduélez e a súa esposa Julia Rocha promoveron a construción desta vivenda dende a illa caribeña. Ao regresar a Barreiros a casa xa estaba rematada para o desgusto de D. Alfonso, xa que o resultado final non foi do seu agrado, mandando construír outra vivenda, proxecto que finalmente non puido levar a cabo.
Este palacete actualmente denomínase Villa María.
Centro Sociocultural, Rúa Vila, 78 bis.
De luns a venres de 10:00h a 13:30h.